CELEX: 32011R0762
Language: ro
Date: 2011-07-29 00:00:00
Title: Regulamentul de punere în aplicare (UE) nr. 762/2011 al Comisiei din 29 iulie 2011 privind clasificarea anumitor mărfuri în Nomenclatura combinată

3.8.2011   
            
            
               RO
            
            
               Jurnalul Oficial al Uniunii Europene
            
            
               L 200/4
            
         REGULAMENTUL DE PUNERE ÎN APLICARE (UE) NR. 762/2011 AL COMISIEI
   din 29 iulie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Comitetul Codului Vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol cilindric nefiletat și tubular din oțel, altul decât oțelul inoxidabil, placat cu zinc (așa-numitele „cuie rapide”). Are o deschidere laterală completă. Unul dintre capete este evazat ușor înspre exterior. Celălalt capăt are marginea ascuțită, tăioasă.
                  Articolul este folosit ca dispozitiv de fixare, fiind introdus cu ajutorul ciocanului într-o gaură perforată, de exemplu, pentru montări rapide de șipci pe pereți de beton. Capătul ascuțit asigură o ușurință sporită la înfigere. Golul din mijloc, deschiderea laterală completă și capătul evazat înspre exterior asigură o putere de fixare îmbunătățită atunci când este înfipt complet cu un ciocan.
                  
                      (1)
                     A se vedea imaginea
                  
               
               
                  7317 00 90
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii combinate și cu textul codurilor NC 7317 00 și 7317 00 90.
                  Clasificarea la poziția 7318 este exclusă, deoarece construcția articolului nu este similară cu cea a vreunuia dintre articolele incluse la acea poziție.
                  Clasificarea la poziția 7326 este exclusă, deoarece articolul nu poate fi considerat drept un diblu din oțel, nefiind conceput, prin forma sa, să permită fixarea strânsă a șuruburilor în pereți din zidărie.
                  Articolul este similar și funcționează în același mod precum cuiele incluse la poziția 7317. Înfigerea completă cu ajutorul unui ciocan este suficientă pentru ca obiectul care trebuie fixat, de exemplu o șipcă, să rămână bine prins.
                  Prin urmare, articolul trebuie clasificat la codul NC 7317 00 90, ca alte articole din oțel similare cuielor.
               
            
         
      
         (1)  Imaginea are caracter pur informativ.